钦定古今图书集成/明伦汇编/宫闱典/第097卷 > 《为裴驸马让官与父表》阙名
## 钦定古今图书集成/明伦汇编/宫闱典/第097卷 > 《为裴驸马让官与父表》阙名

臣某言：臣闻“善则归君”，臣之报主；功推于父，子所荣
亲。臣本愚贱，幸承门阀，擢自弱龄，得尚公主。耀宗荣
党，今已十七年。成名效能，曾未之有得。是以昧死旒
扆，陈情控告。臣某：臣闻情隐而言不吐者，事君之罪
人；心孝而迹未行者，事亲之逆子。臣擢自泥滓，起登
上第，受国之宠，负亲之恩。情所隐而言未吐者，敢奏
于今日。臣门阀少薄，冒因遗绪，父叔昆弟，忝列朝班，
唯臣一身，特拜都尉。然驸马之位，因大所封；寺卿之
阶，何功受赏？富过祖宗，荣过棠棣。无德而录，将何以
堪？臣父正议大夫前太子少詹事臣居士，夙预周行，
早规陈力。顷以天波溥洽，许顺悬车。然朝命先霑，已
三十载；累年效职，复十数迁。金紫末“阶，爰从致仕。桑
榆尚早，实愿荣班，臣亦何人，独多勋赏。臣闻父子罪
不相及，而官独逾于父。虽爵因天假，不限高卑，而官
入私门，自多伊愧。每用责躬晨省，䩄恶朝端，臣子之
情，祗所不忍。伏乞以臣在身三品并见在进让臣父
本品，降赐于臣。贵得秩禄，相次承宠。朝闻夕死，实所
甘心。伏愿陛下容臣”恭让，允臣愚恳，非直圣朝高“《孝
理》之风，抑亦微臣尽为子之道。”